രാജ്യാന്തര ചലചിത്രമേളയുടെ രജിസ്ട്രേഷൻ ഫീസ് വർദ്ധിപ്പിക്കേണ്ടി വന്നേക്കാമെന്ന് മന്ത്രി എ . കെ . ബാലൻ . പ്രതിനിധികളുടെ എണ്ണവും ഇത്തവണ വെട്ടിച്ചുരുക്കേണ്ടി വരുമെന്നും മന്ത്രി പറഞ്ഞു . ഡെലിഗേറ്റ് പാസിന്റെ നിരക്ക് അറുനൂറ്റിയമ്പത് രൂപയായി വർദ്ധിപ്പിച്ചു . കഴിഞ്ഞ വർഷം ഇത് അഞ്ഞൂറ് രൂപയായിരുന്നു . ഡെലിഗേറ്റുകളുടെ എണ്ണം നിയന്ത്രിക്കുവാനും നീക്കമുണ്ട് . ഇരുപത്തിരണ്ടാമത് രാജ്യാന്തര ചലചിത്രമേളയുടെ സംഘാടക സമിതി രൂപികരിച്ചു . ബ്രസീൽ സിനിമകളുടെ പാക്കേജാണ് ഇത്തവണത്തെ രാജ്യാന്തര ചലചിത്ര മേളയുടെ പ്രധാന ഹൈലൈറ്റ് . മത്സര വിഭാഗത്തിലെ പതിനാല് ചിത്രങ്ങളുൾപ്പെടെ ഇരുന്നൂറോളം ചിത്രങ്ങൾ ഇത്തവണത്തെ മേളയ്ക്കുണ്ടാകും . റഷ്യൻ സംവിധായകൻ അലക്സാണ്ടർ സുഖറോവിൻ സമഗ്ര സംഭാവനയ്ക്കുള്ള പുരസ്കാരം . സുഖറോവിൻ മേളയ്ക്കെത്തും . ടാഗോർ തിയ്യേറ്റർ ആണ് പ്രധാന വേദി . ഡിസംബർ എട്ടു മുതൽ പതിനഞ്ച് വരെയാണ് ഇരുപത്തിരണ്ടാമത് രാജ്യാന്തര ചലചിത്രമേള തിരുവനന്തപുരത്ത് നടക്കുക . മേളയുടെ ഭാഗമായി വനിതാ സംവിധായകർക്കായിഎംപവർ സീരിസ്എന്ന പേരിൽ സെമിനാറും സംഘടിപ്പിക്കും .